ອີງຕາມການລາຍງານເພສຂ່າວ ຂປລ ໄດ້ລາຍງາຍວ່າ: ທ່ານ ໂຈ ໄບເດນ (Joe Biden) ປະທານາ ທິບໍດີ ສະຫະລັດອາເມລິກາ ປະກາດ ກຽມຈັດກອງປະຊຸມສຸດຍອດ ຮ່ວມກັບບັນດາ ຜູ້ນຳປະເທດສະມາຊິກ ສະມາຄົມປະຊາຊາດ ແຫ່ງອາຊີ ຕາເວັນອອກ ສ່ຽງໃຕ້ (ອາຊຽນ)
ໃນລະຫວ່າງ ວັນທີ 28-29 ມີນາ ປີນີ້ ຢູ່ນະຄອນຫຼວງ ວໍຊີງຕັນ ເພື່ອສະເຫຼີມສະຫຼອງ ວັນສ້າງຕັ້ງ ສາຍພົວພັນທາງການທູດຄົບຮອບ 45 ປີ ລະຫວ່າງ ສະຫະລັດອາເມລິກາ ແລະ ອາຊຽນ.
ນອກຈາກນີ້ ທ່ານ ໂຈ ໄບເດນ ຍັງໄດ້ເນັ້ນຕື່ມວ່າ: ການມີ ສ່ວນຮ່ວມ ແລະ ຄວາມເປັນຫຸ້ນສ່ວນ ຂອງ ອາເມລິກາ ຕໍ່ພາກພື້ນ ອິນໂດ-ປາຊີຟິກ ທີ່ມີຄວາມເປັນເສລີ ແລະ ເປີດກວ້າງ ດ້ວຍການຍົກລະດັບຄວາມສຳພັນ ກັບ ອາຊຽນ
ເພື່ອໃຫ້ ອາຊີຕາເວັນອອກ ສ່ຽງໃຕ້ ເປັນສູນກາງ ແລະ ການສົ່ງເສີມສາຍພົວພັນລະດັບທະວິອາຊີ ເພື່ອຄວາມຮຸ່ງເຮືອງ ແລະ ສະຖຽນລະພາບຂອງພາກພື້ນ.